钦定古今图书集成/明伦汇编/氏族典/第131卷 > 《廖用贤尚友录》 > 申丰
## 钦定古今图书集成/明伦汇编/氏族典/第131卷 > 《廖用贤尚友录》 > 申丰

按《春秋臣传》：申丰，鲁季氏属大夫也。季武子无适子，
公弥长而爱，悼子欲立之，访于丰曰：“弥与纥，吾俱爱
之。欲择而立之。”丰趋退，尽室，将行。他日又访焉，曰：“其
然。”将具敝车而行。乃止。昭公四年正月，大雨雹。季氏
问于丰曰：“雹可御乎？”对曰：“圣人在上无雹，虽有不为
灾。古者日在北陆而藏冰，西陆朝觌而出之，其藏冰
也。深山穷谷，固阴沍寒，于是乎取之，其出之也。朝之
禄位、宾食丧祭，于是乎用之，其藏之也。黑牡秬黍，以
享司寒，其出之也。桃弧棘矢，以除其灾，其出入也时。
食肉之禄，冰皆与焉。大夫命妇丧浴用冰，祭寒而藏
之，献羔而启之，公始用之”，火出而毕赋。自命夫命妇
至于老疾，无不受冰。山人取之，县人“传之，传人纳之，
隶人藏之。夫冰以风壮而以风出，其藏之也周，其用
之也遍。则冬无愆阳，夏无伏阴，春无凄风，秋无苦雨，
雷出不震，无菑霜雹，疠疾不降，民不夭札。”今藏川池
之冰，弃而不用，风不越而杀，雷不发而震，雹之为菑，
谁能御之？《七月》之《卒章》，藏冰之道也。二十六年，齐侯
将纳昭公，命无受鲁货，丰以币，锦二两，缚一如瑱。适
齐师，赂梁丘据，以言于齐侯，遂不果纳公。

===申无宇===按《春秋臣传》：无宇，楚芋尹也。公子围杀大司马𫇭掩
而取其室。无宇曰：“王子必不免。善人，国之主也。王子
相楚国，将善是封殖而虐之，是祸国也。且司马，令尹
之偏，而王之四体也。绝民之主，去身之偏，艾王之体，
以祸其国，不祥莫大焉。何以得免？”昭公七年，楚子之
为令尹也，为王旌以田。无宇断之曰：“一国两君，其谁
堪之？”及即位，为章华之宫，纳亡人以实之。无宇之阍
入焉，无宇执之。有司弗与，曰：“执人于王宫，其罪大矣。”
执而谒诸王。王将饮酒，无宇辞曰：“天子经略，诸侯正
封，古之制也。封略之内，何非君土？食土之毛，谁非君
臣？故《诗》曰：‘普天之下，莫非王土；率土之滨，莫非王臣。
天有十日，人有十等。故王臣公，公臣’”大夫，大夫臣士，
士臣皂，皂臣舆，舆臣隶，隶臣僚，僚臣仆，仆臣台。马有
圉，牛有牧，以待百事。今有司曰：“女胡执人于王宫？将
焉执之？”周文王之法曰：“有亡荒阅，所以得天下也。”吾
先君文王作《仆区之法》曰：“盗所隐器，与盗同罪。”所以
封汝也。若从有司，是无所执逃臣也。昔纣为天下逋，
逃主萃渊薮。君王始“求诸侯，而则纣，无乃不可乎？若
以二文之法取之，盗有所在矣。”王曰：“取而臣以往。”遂
赦之。十一年，楚子灭蔡，用隐太子于冈山。无宇曰：“不
祥。五牲不相为用，况用诸侯乎？王必悔之。”楚子城陈、
蔡，不羹，使弃疾为蔡公，王问于无宇曰：“弃疾在蔡何
如？”对曰：“择子莫如父，择臣莫如君。郑庄公城栎，而寘
子元焉，使昭公不立；齐桓公城谷而寘管仲焉，至于
今赖之。臣闻五大不在边，五细不在庭，亲不在外，羁
不在内。今弃疾在外，郑丹在内，君其少戒。”王曰：“国有
大城何如？”对曰：“郑京栎实杀曼伯，宋、萧、亳实杀子游，
齐渠丘实杀无知，卫蒲、戚实出献公。若由是观之，则
害于国。末大必折，尾大不掉，君所知也。”